Source: https://www.riigiteataja.ee/akt/429082015040?leiaKehtiv
Timestamp: 2020-03-31 16:55:03+00:00
Document Index: 3198713

Matched Legal Cases: ['§ 2', '§ 4', '§ 5', '§ 6', '§ 7', '§ 22', '§ 49', '§ 2', '§ 4', '§ 5', '§ 6', '§ 7']

Viimsi Vallavalitsuse liikmetele ja vallavanemale makstava tasu suurus ja maksmise kord – Riigi Teataja
Viimsi Vallavalitsuse liikmetele ja vallavanemale makstava tasu suurus ja maksmise kord - sisukord
§ 2 Töötasu, hüvitise või lisatasu määramine ja maksmine
§ 4 Töötasu määrad
§ 5 Lisatasu määr ja maksmine
§ 6 Preemia ja tulemuspalga maksmine
§ 7 Hüvitise määramine
RT IV, 28.06.2019, 82
Vastu võetud 12.03.2013 nr 7
RT IV, 16.03.2013, 32
09.10.2014 RT IV, 17.10.2014, 6 20.10.2014, rakendatakse 01.10.2014
25.08.2015 RT IV, 29.08.2015, 19 01.09.2015
18.06.2019 RT IV, 28.06.2019, 6 01.01.2020
Määrus kehtestatakse "Kohaliku omavalitsuse korralduse seaduse" § 22 lõike 1 punkti 19 ning § 49 lõike 42 alusel (RT I, 28.12.2012,6).
Määrusega kehtestatakse Viimsi Vallavalitsuse (edaspidi vallavalitsus) liikmetele ja vallavanemale makstava töötasu, lisatasu ja hüvitiste suurus ja maksmise kord.
§ 2. Töötasu, hüvitise või lisatasu määramine ja maksmine
(1) Vallavalitsuse liikmetele ja vallavanemale töötasu, hüvitise või lisatasu määramise otsutab Viimsi Vallavolikogu (edaspidi vallavolikogu).
(2) Töötasu, hüvitise või lisatasu makstakse üks kord kuus järgneva kuu viiendaks kuupäevaks ülekandega pangakontole.
(1) Töötasu arvestusperiood on kalendrikuu. Töötasu arvestatakse ajavahemiku eest, mil palgalised vallavalitsuse liikmed ja vallavanem täitsid neile pandud ülesandeid.
§ 4. Töötasu määrad
(1) Vallavanema töötasu määr on seotud kõrgemate riigiteenijate kõrgeima palgamääraga tulenevalt kõrgemate riigiteenijate ametipalkade seaduses sätestatust, moodustades sellest 70%.
[RT IV, 28.06.2019, 6 - jõust. 01.01.2020]
(2) Vallavalitsuse palgalise liikme (abivallavanema) töötasu määr moodustab vallavanema palgamäärast 85%.
§ 5. Lisatasu määr ja maksmine
Vallavalitsuse liikmele, kes ei ole palgaline vallavalitsuse liige, makstakse vallavalitsuse liikme täiendavate tööülesannete eest hüvitist 500 eurot kuus.
§ 6. Preemia ja tulemuspalga maksmine
(1) Vallavanemale ja palgalistele vallavalitsuse liikmetele makstakse tulemuspalka ilma vallavolikogu täiendava sellekohase otsuseta, kui teenistujatele tulemuspalga maksmise aluseks on valla ametiasutuse kollektiivsed tulemused ja teenistujatele makstakse tulemuspalka võrdsetel alustel.
(2) Kui teenistujatele makstakse võrdsetele alustel preemiat ametiasutuse heade töötulemuste eest, makstakse preemiat ka vallavanemale ja palgalistele vallavalitsuse liikmetele ilma vallavolikogu täiendava sellekohase otsuseta.
(3) Vallavanemale ja palgalistele vallavalitsuse liikmetele käesoleva paragrahvi lõikes 2 nimetamata preemia määramise ning selle suuruse otsutab vallavolikogu. Preemia maksmise vastav volikogu otsus peab olema põhjendatud.
§ 7. Hüvitise määramine
(1) Kinnitada vallavanemale ja palgalistele vallavalitsuse liikmetele mobiiltelefoni ametialaseks kasutamiseks limiit ühes kuus kuni 100 eurot. Üle kehtestatud limiidi tehtud kulutused kuuluvad tagastamisele vastavalt rahandusameti poolt esitatud esildise alusel.
(2) Vallavanemale ja palgalistele vallavalitsuse liikmetele makstakse esindustasu 20% töötasu määrast ühes kuus.
[RT IV, 17.10.2014, 6 - jõust. 20.10.2014, rakendatakse alates 01.10.2014]
(1) Palgalisele vallavalitsuse liikmele makstakse asendustasu vallavanema asendamise eest 25% vallavanema töötasust proportsionaalselt asendamise ajaga.
(2) Palgalise vallavalitsuse liikme asendamise eest makstakse asendustasu 25% palgalise vallavalitsuse liikme töötasust proportsionaalselt asendamise ajaga.